Šveicarkos šaltinis

Šveicarkos šaltinis – šaltinis Gražutės regioniniame parke, Zarasų rajono savivaldybėje, Antalieptės pietryčiuose, Lūžų miške, 150 m į vakarus nuo Šavašos ir Šventosios santakos. Netoli slūgso Šavašos akmuo su pėda.

Šveicarkos šaltinis nuo 2005 m. yra valstybės saugomas hidrogeologinis gamtos paveldo objektas.Saugomų teritorijų valstybės kadastras. Šveicarkos šaltinis stvk.lt/map Srūva šiaurės rytų kryptimi mišriame plačialapių miške su eglės priemaiša. Objektas pritaikytas lankymui: pastatytas informacinis stendas, mediniai laiptai, šaltinio šlaitai sutvirtinti mediniais rąsteliais, įrengtas medinis rentinys. 

„Šveicarka“ vietinių dar vadinama „Šventąja versme“, tikima vandens gydomosiomis galiomis. Už pagydymą įmeta į šaltinį pinigą ar užriša ant medelių siūlų, virvučių. Sakoma: kas tuos siūlus pačiupinės, tai ir tą ligą gaus.Atrask Lietuvos saugomas teritorijas. Šveicarkos šaltinis saugoma.lt

 Vandens cheminės savybės 

Šaltinio vanduo gėlas, turi daug mineralinių medžiagų, kietas (pašalinamas virinant kietumas). Vandenyje geležies koncentracija du kartus viršija leidžiamą. Palyginus tyrimus, atliktus dar 2010  m., galima manyti, kad vandens kietumas, sulfato, natrio koncentracija, nors ir nedaug, bet kinta. Vanduo skaidrus, bespalvis, jaučiasi organikos ir geležies skonis. Vanduo šaltas, temperatūra siekia 7 °C. Šaltinio debitas – 1 l/s, mineralizacija – 536 mg/l.Šveicarkos šaltinis lgt.lrv.lt

 Šaltiniai 

Kategorija:Lietuvos šaltiniai
Kategorija:Zarasų rajono paveldas
Kategorija:Lietuvos gamtos paveldo objektai
Kategorija:Antalieptė